Conferència de Judith Butler a Es Baluard Museu
Channel: Es Baluard Museu
Date: 02/06/2022

A la conferència titulada «Gender in Translation: Moving among Worlds» la filòsofa i experta en gènere, Judith Butler proposa una reflexió a partir de l'anàlisi de com el terme gènere ha viatjat de l'anglès a gairebé tots els altres idiomes i ha trobat resistència i estima en el camí. En els darrers anys, el moviment contra el gènere ha galvanitzat les forces de la dreta, donant una nova direcció i intensitat a les formes contemporànies d'autoritarisme i feixisme. L'oposició a la teoria del gènere o al gènere com a concepte es basa en un fantasma del gènere: la idea que el gènere té el poder de destruir la civilització, la família, la nació i fins i tot a l'home. D'una banda, els atacs als estudis de gènere estan vinculats a l'atac dels estudis crítics de raça i dels estudis indígenes. Per altra banda, alguns dels arguments que fan els moviments antigènere són apropiats del discurs de les esquerres: el gènere és una forma de colonització, imperialisme, fins i tot, de totalitarisme. Com haurien de respondre les persones feministes, queer i trans a aquests càrrecs? Com podríem pensar en els viatges de gènere mitjançant fronteres i idiomes que produeixen noves possibilitats d'aliança transnacional i una àmplia resistència a la censura i la política autoritària?